Document ID: /roh_data/filtered/Billingualer_Corpus_interleaved-de-rm.jsonl.gz/443

This is a text translated from German to Rumantsch Grischun.
Kanton fördert Energie-Sparmassnahmen mit Finanzbeiträgen

Seit 1994 unterstützt der Kanton Graubünden wärmetechnische Gebäudesanierungen, Holzheizungen und Sonnenenergie-Anlagen mit finanziellen Beiträgen. Mit den Förderbeiträgen wird erreicht, dass der Bedarf an Heizenergie für bestehende Bauten halbiert wird.

Das Volk hat im September die eidgenössischen Energieabgaben klar abgelehnt. Dies hat zur Folge, dass die kantonalen Förderprogramme weitergeführt werden.

Beiträge für Gebäudesanierung und erneuerbare Energie

Der Kanton Graubünden hat seit 1994 knapp sieben Millionen Franken ausgegeben, um Gebäude wärmetechnisch zu sanieren. Im gleichen Zeitraum wurden überdies Holzheizungen und Sonnenenergie-Anlagen mit rund 3.8 Millionen Franken unterstützt.

Beim Start des Förderprogramms im Jahr 1994 hatte man nach einer Anlaufzeit von rund drei Jahren ein jährliches Budget von zwei Millionen Franken vorgesehen. Unterstützt durch das Investitionsprogramm des Bundes wurde dieses Ziel 1997 erreicht. Seit 1998 sind die jährlichen Budgets aus Spargründen kontinuierlich durch den Grossen Rat gekürzt worden. Dies hatte zur Folge, dass einzelne Fördermassnahmen sistiert und gleichzeitig eine Warteliste für Kantonsbeiträge geführt werden musste. Seit diesem Jahr erhält der Kanton Gaubünden Globalbeiträge des Bundes für sein Förderprogramm. Diese werden die kantonalen Budgetkürzungen teilweise kompensieren.

Nachhaltige Kantonsbeiträge

Gebäude, welche die Anforderungen an einen Kantonsbeitrag erfüllen, weisen im Durchschnitt nach der wärmetechnischen Gebäudesanierung nur noch einen halb so hohen Bedarf an Heizenergie auf wie vor der Sanierung.

Damit der Kanton Förderbeiträge ausrichtet, muss die Bauherrschaft bereit sein, ihr Gebäude umfassend und besser zu dämmen, als dies die Vorschriften des Energiegesetzes verlangen. Diese zusätzlichen Dämmmassnahmen führen zu einer weiteren Einsparung von rund 2.5 Liter Öl pro Quadratmeter Wohnfläche. Bis Ende 1999 wurde an 296 Häuser mit einer totalen Wohnfläche von rund 200'000 Quadratmetern Kantonsbeiträge ausgerichtet. Allein die zusätzliche Einsparung durch die bessere Wärmedämmung entspricht 420 Tonnen Heizöl pro Jahr. Die gesamte, jährlich wiederkehrende Einsparung dieser Bauten beträgt rund 1'250 Tonnen Heizöl pro Jahr. Ein toller Beitrag an unsere Umwelt. Zum Vergleich sei erwähnt, dass ein neues MINERGIE-Haus nur noch die Hälfte des Heizenergie-Bedarfes eines sanierten Hauses aufweist. Bauen ist ein dynamischer Prozess, welcher sich dauernd weiterentwickelt. Die Zukunftsziele sind mit dem MINERGIE-Label bereits fixiert.

Positive volkswirtschaftliche Auswirkungen

Eine vom Amt für Energie in Auftrag gegebene Studie kommt zum Schluss, dass die seit 1994 gewährten finanziellen Beiträge nebst energie- und umweltpolitischen auch konjunkturelle und beschäftigungsverbessernde Auswirkungen haben. Darüber hinaus steht den Beiträgen ein nicht unbeträchtlicher Rückfluss in Form von zusätzlichen Steuern und Gebühren an die öffentliche Hand gegenüber. Im Vergleich mit anderen öffentlichen Ausgaben sind die Beiträge für wärmetechnische Gebäudesanierungen aus volkswirtschaftlicher Sicht sehr positiv zu bewerten und können über die Lebensdauer der Massnahmen gerechnet für die öffentliche Hand zumindest als finanziell selbsttragend betrachtet werden.

Gremium: Amt für Energie Graubünden

Quelle: dt Amt für Energie Graubünden

Data: 26.11.2000

Il chantun promova las mesiras per spargnar energia cun contribuziuns finanzialas

Dapi l'onn 1994 sustegna il chantun Grischun cun contribuziuns finanzialas sanaziuns termicas d'edifizis, stgaudaments da laina ed implants d'energia solara. Las contribuziuns da promoziun permettan da smezzar il consum d'energia da stgaudar.

Il settember ha il pievel refusà cleramain las taxas federalas d'energia. Quai ha per consequenza ch'ins cuntinua cun ils programs chantunals da promoziun.

Contribuziuns per sanaziuns d'edifizis ed energias regenerablas

Dapi l'onn 1994 ha il chantun Grischun sbursà stgars set milliuns francs per sanaziuns termicas d'edifizis. Durant la medema perioda ha el subvenziunà ultra da quai stgaudaments da laina ed implants d'energia solara cun var 3.8 milliuns francs.

A l'entschatta dal program da promoziun l'onn 1994 eri previs d'impunder in preventiv annual da dus milliuns francs suenter ina perioda iniziala da var trais onns. Cun sustegn dal program d'investiziuns da la confederaziun han ins cuntanschì questa finamira l'onn 1997. Dapi l'onn 1998 ha il cussegl grond sminuì constantamain ils preventivs annuals per motivs da spargn. Quai ha gì per consequenza che singulas mesiras da promoziun èn vegnidas sistidas e ch'ins ha stuì far ina glista da spetga per las contribuziuns chantunalas. Dapi quest onn survegn il chantun Grischun contribuziuns globalas da la confederaziun per ses program da promoziun. Questas contribuziuns vegnan a cumpensar per part las reducziuns chantunalas en il preventiv.

Contribuziuns chantunalas persistentas

Edifizis ch'adempleschan las pretaisas per survegnir ina contribuziun chantunala demussan en media suenter la sanaziun termica da l'edifizi be pli la mesadad dal consum da chalur ch'avant la sanaziun.

Per ch'il chantun conderschia contribuziuns da promoziun ston ils patruns da construcziun esser pronts d'isolar lur edifizi a moda cumplessiva e pli bain che quai che las prescripziuns da la lescha d'energia pretendan. Questas ulteriuras mesiras d'isolaziun chaschunan in ulteriur respargn da var 2.5 liters ieli per meter quadrat surfatscha d'abitar. Enfin la fin da l'onn 1999 èn vegnidas conderschidas contribuziuns chantunalas a 296 chasas cun ina surfatscha d'abitar totala da var 200'000 meters quadrats. Gia il respargn supplementar tras la meglra isolaziun correspunda a 420 tonnas ieli da stgaudar per onn. Il respargn total da quests edifizis che sa repeta mintg'onn munta a var 1'250 tonnas ieli da stgaudar per onn. In bel agid a noss ambient. Per cumparegliar vulain nus menziunar ch'ina nova chasa da MINERGIA demussa be pli la mesadad dal consum d'energia da stgaudar d'ina chasa sanada. Construir è in process dinamic che sa sviluppa permanentamain vinavant. Las finamiras futuras èn gia fixadas tras il label MINERGIA.

Effects positivs sin l'economia publica

In studi incumbensà da l'uffizi d'energia arriva a la conclusiun che las contribuziuns finanzialas concedidas dapi l'onn 1994 han, ultra d'effects energetics ed ecologics, er in effect sin la conjunctura e l'occupaziun. Plinavant cuntrastat a las contribuziuns in refluss considerabel en furma da taglias supplementaras e da taxas al maun public. En cumparegliaziun cun autras expensas publicas èn las contribuziuns per sanaziuns termicas d'edifizis da valitar sco fitg positivas or da vista da l'economia publica e pon vegnir consideradas, calculond la durada da las mesiras, almain sco investiziuns che sa portan finanzialmain sez.

Gremi: uffizi d'energia dal Grischun

Funtauna: rg uffizi d'energia dal Grischun

Data: 26.11.2000